Dame i gospodo delegati, poštovani gosti srdačno vas pozdravljam i otvaram 40. sjednicu Doma naroda Parlamentarne skupštine Bosne i Hercegovine. Na sjednicu su pozvani naši redovni gosti predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici Pravobranilaštva BiH, Centralne banke BiH, Savjeta nacionalnih manjina BiH, Državne regulatorne komisije za električnu energiju BiH, Institucije ombudsmana za ljudska prava, Upravnog odbora Izvozno-kreditne agencije BiH, Predstavničkog doma Parlamentarne skupštine BiH i predstavnici međunarodnih organizacija u Bosni i Hercegovini koji redovno prate rad našeg Doma. Sjednici prisustvuje 14 delegata, od kojih 4 iz bošnjačkog naroda, 5 iz hrvatskog naroda i 5 iz srpskog naroda. Za današnju sjednicu odsustvo je opravdao delegat Fahrudin Radončić. Kao što vam je naznačeno u pozivu na sjednicu, u skladu sa članom 155. Poslovnika, na početku sjednice, a prije rasprave o dnevnom redu, delegatima je bilo omogućeno da dostavljaju delegatska pitanja u usmenoj formi. Podsjećam da su zajedno sa pozivom za 40. sjednicu Doma naroda upućeni i dopisi u vezi sa procedurom postavljanja delegatskih pitanja u usmenoj formi. Navedeni dopis, odnosno obavještenje o mogućnosti postavljanja delegatskih pitanja u usmenoj formi na 40. sjednici Doma naroda Parlamentarne skupštine BiH takođe je upućeno predsjedavajućem Savjeta ministara BiH i Generalnom sekretarijatu Savjeta ministara. Za današnju sjednicu niko od delegata nije dostavio najavu za postavljanje delegatskih pitanja u usmenoj formi. Želim da vas podsjetim i na to da smo uputili obavještenje i Javnom RTV servisu Bosne i Hercegovine rad obezbjeđenja direktnog televizijskog prenosa ovog dijela sjednice u skladu sa članom 155. stav (1) Poslovnika. Shodno tome prelazimo na čitanje dnevnog reda, te za 40. sjednicu predlažemo sljedeći izmjenjeni Dnevni red 1. Usvajanje Zapisnika sa 39. sjednice Doma naroda Parlamentarne skupštine BiH; 2. Prijedlog zakona o izmjeni i dopunama Zakona o ombudsmenu za ljudska prava Bosne i Hercegovine (drugo čitanje), predlagač: Savjet ministara BiH, zakon broj: 01,02-02- 1-2568/17 od 30.10.2017. godine, sa Izvještajem Zajedničke komisije za ljudska prava Parlamentarne skupštine BiH; 2 3. Prijedlog zakona o izmjenama i dopunama Zakona o službi u Oružanim snagama BiH (drugo čitanje), predlagač: Savjet ministara BiH, zakon broj: 01,02-02-1-476/18 od 13.02.2018. godine; 4. Prijedlog zakona o izmjenama i dopunama Zakona o radu u institucijama Bosne i Hercegovine (drugo čitanje), predlagač: Savjet ministara BiH, zakon broj: 01,02-02-1- 377/18 od 23.03.2018. godine; 5. Prijedlog zakona o izmjenama Zakona o krivičnom postupku Bosne i Hercegovine (prvo čitanje), predlagači: delegati iz Kluba hrvatskog naroda Ljilja Zovko, Bariša Čolak, Zdenka Džambas, Mario Karamatić i Martin Raguž, zakon broj: 02-02-1-794/18 od 21.03.2018. godine, razmatranje po skraćenom postupku, u skladu sa članom 123. Poslovnika Doma naroda; 6. Prijedlog zakona o izmjenama i dopuni Zakona o krivičnom postupku Bosne i Hercegovine (prvo čitanje), predlagač: delegat Halid Genjac, broj: 02-02-1-1028/18 od 20.04.2018. godine, razmatranje po skraćenom postupku u skladu sa članom 123. Poslovnika Doma naroda; 7. Prijedlog zakona o izmjenama i dopunama Izbornog zakona Bosne i Hercegovine (prvo čitanje), predlagač: Predstavnički dom Parlamentarne skupštine BiH, zakon broj: 02- 02-1-629/18 od 12.03.2018. godine, sa Mišljenjem Ustavnopravne komisije Doma naroda PS BiH; 8. Prijedlog zakona o izmjeni i dopunama Zakona o nezavisnim i nadzornim tijelima policijske strukture Bosne i Hercegovine (prvo čitanje), predlagač: Savjet ministara BiH, zakon broj: 01,02-02-1-1752/17 od 14.11.2017. godine; 9. Prijedlog zakona o Državnoj agenciji za istrage i zaštitu (prvo čitanje), predlagač: Savjet ministara BiH, zakon broj: 01,02-02-1-3010/17 od 21.03.2018. godine; 10. Izvještaj komisije Kolegijuma o nastojanju za postizanje saglasnosti o Prijedlogu zakona o izmjenama i dopunama Zakona o zaštiti lica koja prijavljuju korupciju u institucijama Bosne i Hercegovine, predlagači: delegati Bariša Čolak, Halid Genjac i Darko Babalj, zakon broj: 02-02-1-2687/17 od 22.11.2017. godine; 11. Izvještaj o radu Savjeta nacionalnih manjina Bosne i Hercegovine za 2017. godinu, materijal broj: 05/7-50-19-555/18 od 21.02.2018. godine; 12. Izvještaji Centralne banke BiH za 2017. godinu: Finansijski izvještaji za godinu koja je završila 31. decembra 2017. godine i Godišnji izvještaj Centralne banke BiH za 2017. godinu, broj: 01,02-50-19-861/18 od 02.04.2018. godine; 13. Izvještaj o radu Upravnog odbora Izvozno-kreditne agencije BiH za 2017. godine, broj: 01,02-50-19-874/18 od 03.04.2018. godine; 14. Izvještaj o radu Pravobranilaštva BiH za period 01.01. do 31.12.2017. godine, broj: 01,02-10-905/18 od 06.04.2018. godine; 15. Izvještaj o radu Državne regulatorne komisije za električnu energiju u 2017. godini, broj: 01,02-50-19-951/18 od 13.04.2018. godine; 16. Davanje saglasnosti za ratifikaciju Sporazuma o finansiranju Programa aktivnosti prekogranične saradnje Srbija - Bosna i Hercegovina za 2016. godinu između Evropske unije, Vlade Republike Srbije i Bosne i Hercegovine, broj: 01,02-05-2-1143/18 od 09.05.2018. godine; 17. Davanje saglasnosti za ratifikaciju Memoranduma o razumijevanju za saradnju u oblasti obrazovanja, visokog obrazovanja i naučnog istraživanja između Savjeta ministara Bosne i Hercegovine i Vlade Države Katar, broj: 01,02-05-2-1141/18 od 09.05.2018. godine; 18. Davanje saglasnosti za ratifikaciju Sporazuma između Bosne i Hercegovine i Kraljevine Španije o međunarodnom drumskom saobraćaju, broj: 01,02-05-2-1140/18 od 09.05.2018. godine; 3 19. Davanje saglasnosti za ratifikaciju Memoranduma o razumijevanju između Savjeta ministara Bosne i Hercegovine i Vlade Države Katar o saradnji u oblasti zdravstva, proizvodnje lijekova i zapošljavanja zdravstvenih radnika, broj: 01,02-05-2-1142/18 od 09.05.2018. godine; 20. Davanje saglasnosti za ratifikaciju Memoranduma o razumijevanju i saradnji u oblasti mladih između Savjeta ministara Bosne i Hercegovine i Vlade Države Katar, broj: 01,02-05-2-1194/18 od 16.05.2018. godine; 21. Davanje saglasnosti za ratifikaciju Aranžmana o bespovratnoj pomoći iz programa ORIO za Fazu sprovođenja i Fazu funkcionisanja i održavanja / Modernizacija regionalnog puta R-435, Nevesinje-Berkovići, ORIO11BA04I između Kraljevine Holandije, koju predstavlja ministar za spoljnu trgovinu i razvojnu saradnju, i Bosne i Hercegovine, koju predstavlja ministar finansija i trezora BiH, broj: 01,02-05-2- 1294/18 od 29.05.2018. godine; 22. Davanje saglasnosti za ratifikaciju Sporazuma o zajmu (Projekat restrukturiranja željeznica Republike Srpske) između Bosne i Hercegovine i Međunarodne banke za obnovu i razvoj, broj: 01,02-05-2-1343/18 od 01.06.2018. godine; 23. Davanje saglasnosti za ratifikaciju Sporazuma o privredno-tehničkoj saradnji za bespovratnu pomoć između Savjeta ministara Bosne i Hercegovine i Vlade Narodne Republike Kine, broj: 01,02-05-2-1295/18 od 29.05.2018. godine; Ovo je usaglašeni dnevni red Kolegijuma Doma naroda. Otvaram raspravu o dnevnom redu. Izvolite. Riječ ima uvaženi delegat, gospodin Sredoje Nović. Izvolite gospodine Noviću.
Poštovani predsjedavajući, uvaženi predstavnici Savjeta ministara, kolegice i kolege u ime Kluba srpskog naroda predlažem da se tačka 9. Prijedlog zakona o Državnoj agenciji za istrage i zaštitu skine sa današnje ... zasjedanja Doma naroda, jednostavan razlog što ovaj Zakon nije bio uopšte u najavi za današnju sjednicu, a radi se o izuzetno važnom, bitnom Zakonu koji traži i da se o njemu može raspravljati i pojedinačno i da možemo sagledati svu problematiku ovog Zakona. I da se tačka 14. Izvještaj o radu Pravobranilaštva BiH za period 01.01. do 31.12.2017. takođe skine s dnevnog reda, s obzirom da Klub delegata srpskog naroda ima potrebe da još jednom razmotri cjelokupan ovaj Izvještaj i da razmatra neka bitna pitanja koja su se pojavila u tom Izvještaju i stoga tražim da se danas skinu ove dve tačke dnevnog reda sa zasjedanja današnjeg. Hvala.
Zahvaljujem gospodine Noviću. Dalje učešće u raspravi? Daljih učešća, prijava za učešće u raspravu nema, shodno tome stavljam prvo na glasanje prijedlog gospodina Novića, a to je da se iz predloženog dnevnog reda izuzmu tačke 9. i 14. i to tačka 9. Prijedlog zakona o Državnoj agenciji za istrage i zaštitu (prvo čitanje), 4 predlagač: Savjet ministara BiH od 21.03.2018. godine i tačka 14. Izvještaj o radu Pravobranilaštva BiH za period 01.01. do 31.12.2017. godine od 06.04.2018. godine. Pozivam vas da se izjasnimo. Zahvaljujem. Od prisutnih 14 delegata – 12 je bilo za, protiv je bio 1, uzdržan je bio 1. Iz Federcije BiH – 7 za, protiv 1, uzdržan 1. Iz Republike Srpske – 5 za, protiv nema, uzdržanih nema. Postoji opšta i entitetska većina, te konstatujem da je prijedlog gospodina Novića u ime Kluba delegata srpskog naroda usvojen. Sada s obzirom da je došlo do izmjena dnevnog reda, prelazimo na izjašnjavanje o cjelokupnom dnevnom redu. Molim vas da pokrenete izjašnjavanje. Zahvaljujem. Od prisutnih 14 delegata – 14 dlegata je bilo za. Iz Federacije BiH 9, iz Republike Srpske 5. Postoji opšta i entiteska većina, te konstatujem da je dnevni red sa izmjenama usvojen. Molim tehničku službu da pripremi izmjenjeni dnevni red kako bi bio dat na raspolaganje delegatima i drugim učesnicima u radu sjednice, a mi prelazimo na rad po predloženom dnevnom redu, usvojenom dnevnom redu. Prelazimo na tačku jedan, Ad. 1. Usvajanje Zapisnika sa 39. sjednice Doma naroda Parlamentarne skupštine BiH Otvaram raspravu. Prijavljenih nema. Zaključujem raspravu. Prelazimo na izjašnjavanje. Glasamo o Zapisniku sa 39. sjednice Doma naroda Parlamentarne skupština BiH. Zahvaljujem. Od prisutnih 14 delegata – 14 je bilo za. Iz Federacije BiH 9 za, iz Republike Srpske 5. Postoji opšta i entitetska većina, te konstatujem da je usvojen Zapisnik sa 39. sjednice Doma naroda Parlamentarne skupštine BiH. Prelazimo na tačku dva, Ad. 2. Prijedlog zakona o izmjeni i dopunama Zakona o ombudsmenu za ljudska prava Bosne i Hercegovine (drugo čitanje), predlagač: Savjet ministara BiH, zakon broj: 01,02-02-1-2568/17 od 30.10.2017. godine, sa Izvještajem Zajedničke komisije za ljudska prava Parlamentarne skupštine BiH
/nije uključen mikrofon/
Kao u Izviještaju. Zahvaljujem. Sada riječ dajem predlagaču Zakona, ako želi i ako je prisutan. Ko je u ime predlagača? ____________(?) [[nije uključen mikrofon]] Zakon o ombudsmanu. BOJAN
[[nije uključen mikrofon]] Zamjenik ministra.
Ne želiš, ne želite odnosno, da. Zahvaljujem, znači kao u obrazloženju. Otvaram raspravu. Prijavljenih za raspravu, koliko vidim, nema. Shodno tome prelazimo na izjašnjavanja. Glasamo o Izvještaju Zajedničke komisije za ljudska prava Parlamentarne skupštine BiH. Zahvaljujem. Od prisutnih 14 delegata – 4 su bila za, 9 je bilo protiv, uzdržan je bio 1. Iz Federacije BiH – 2 za, 7 protiv, uzdržanih nema. Iz Republike Srpske – 2 za, 2 protiv, 1 uzdržan. Ne postoji opšta većina, shodno tome nije usvojen ovaj, ovo Mišljenje, te u skladu sa članom 104. stav (2) Poslovnika Doma naroda, pardon stav (3) ako Dom ne prihvati mišljenje Komisija će iz stava (1) ovoga ..., mišljenje iz stava (1) ovog člana Dom traži da Komisija izradi novo mišljenje imajući u vidu raspravu koja je vođena na sjednici Doma u roku koji Dom odredi. Zahvaljujem. 6 Prelazimo na rad po tački tri, Ad. 3. Prijedlog zakona o izmjenama i dopunama Zakona o službi u Oružanim snagama BiH (drugo čitanje), predlagač: Savjet ministara BiH, zakon broj: 01,02-02-1- 476/18 od 13.02.2018. godine Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. Dobili ste Izvještaj Zajedničke komisije za odbranu i bezbjednost Bosne i Hercegovine. Komisija je prihvatila tekst Prijedloga zakona i predlaže Domu njegovo usvajanje. Predstavnički dom je na 61. sjednici, održanoj 17.05.2018. godine, usvojio Prijedlog zakona u drugom čitanju. Riječ dajem gospodinu Sifetu Podžiću koga je Zajednička komisija odredila za izvjestioca na sjednici Doma naroda, ukoliko želi. Kao u Izvještaju. Zahvaljujem. Sada riječ dajem predlagaču Zakona, ukoliko je prisutan. Kao u obrazloženju. Zahvaljujem. Otvaram raspravu. Da li se neko javlja za riječ? Prijavljenih učesnika za raspravu nema, te raspravu zaključujem i prelazimo na izjašnjavanje. Glasamo o Prijedlog zakona o izmjenama i dopunama Zakona o službi u Oružanim snagama BiH u drugom čitanju. Zahvaljujem. Od prisutnih 13 delegata – 13 delegata je bilo za, protiv i uzdržan niko nije bio. Iz Federacije BiH 8 za, iz Republike Srpske 5 za. Postoji opšta i entitetska većina, te konstatujem da je Zakon o izmjenama i dopunama Zakona o službi u Oružanim snagama Bosne i Hercegovine usvojen u identičnom tekstu kao i u Predstavničkom dom Parlamentarne skupštine BiH. Prelazimo na tačku četiri, Ad. 4. Prijedlog zakona o izmjenama i dopunama Zakona o radu u institucijama Bosne i Hercegovine (drugo čitanje), predlagač: Savjet ministara BiH, zakon broj: 01,02- 02-1-377/18 od 23.03.2018. godine
/nije uključen mikrofon/
Kao u Izvještaju. Zahvaljujem. Riječ dajem predlagaču, ukoliko želi. U ime predlagača za ovaj Zakon, pretpostavljam da je BOJAN
[[nije uključen mikrofon]] Ministar ...
A tu ste, znači kao u obrazloženju. Hvala. Otvaram raspravu. Da li se neko javlja za riječ? Prijavljenih za učešće u raspravi nema. Zaključujem raspravu, pa prelazimo na izjašnjavanje. Glasamo o Prijedlogu zakona o radu u institucijama Bosne i Hercegovine u drugom čitanju. Zahvaljujem. Od prisutnih 14 delegata – 14 delegata je bilo za. Iz Federacije BiH 9, iz Republike Srpske 5. Postoji opšta i entitetska većina, te konstatujem da je Zakon o radu u institucijama Bosne i Hercegovine usvojen. Međutim, konstatujem da je Zakon o radu u institucijama BiH usvojen u različitom tekstu u odnosu na Predstavnički dom, te sada trebamo formirati Zajedničku komisiju za usaglašavanje teksta Zakona. Pozivam, prije svega, šefove klubova delegata da delegiraju delegate koji će ući u sastav Zajedničke komisije za usaglašavanje teksta ovog Zakona. Gospodine Genjac, Vi prvi. Izvolite.
Klub Bošnjaka je Genjac.
Zahvaljujem. Gospođo Zovko, Vi ste sljedeći. LJILJA
/nije uključen mikrofon/
Dakle, konstatujem da je bez uključenog mikrofona gospođa Zovko predložila gospođu Zovko. 8 Gospodine Noviću, molim Vas da se samo priključite. Uključite mikrofon gospodinu Noviću radi, možete i Vi sami. Evo, izvolite.
Gospodin Darko Babalj.
Zahvaljujem. Da li ima drugih prijedloga vezanih za ovo? Nema. Zahvaljujem. Konstatujem da su prijedlozi za članove Zajedničke komisije za usaglašavanje teksta ovog Zakona gospodin Halid Genjac, gospođa Ljilja Zovko i gospodin Darko Babalj. S obzirom na to da nema drugih prijedloga pozivam vas da se izjasnimo. Glasamo sada o sastavu Komisije iz Doma naroda. Zahvaljujem. Konstatujem da su za članove, pardon od prisutnih 14 delegata – 13 je bilo za, protiv nije bio
Ponavljanje.
Žalite ponovo, gospodine Radmanoviću. Reklamira se ovaj navrat u glasanju, pa ponovite. Gospodine Genjac, prije nego što proglasim rezultat glasanja, da li Vi želite? Ne želite. Hvala. Dakle, konstatujem da je od prisutnih 14 delegata – 13 bilo za, protiv nije bio niko, uzdržan je bio 1 delegat. Iz Federacije BiH – 8 za i 1 uzdržan. Iz Republike Srpske – 5 za. Postoji opšta i entitetska većina, te konstatujem da su za članove Zajedničke komisije za usaglašavanje iz Doma naroda imenovani gospodin Halid Genjac, gospođa Ljilja Zovko, gospodin Darko Babalj. Prelazimo na tačku pet, Ad. 5. Prijedlog zakona o izmjenama Zakona o krivičnom postupku Bosne i Hercegovine (prvo čitanje), predlagači: delegati iz Kluba hrvatskog naroda: Ljilja Zovko, Bariša Čolak, Zdenka Džambas, Mario Karamatić i Martin Raguž, zakon broj: 02-02-1- 794/18 od 21.03.2018. godine, razmatranje po skraćenom postupku, u skladu sa članom 123. Poslovnika Doma naroda Na nastavku 39. sjednice, održanom 15.05.2018. godine, Dom naroda nije prihvatio Mišljenje Ustavnopravne komisije Doma naroda Parlamentarne skupštine BiH o Prijedlogu 9 zakona o izmjenama Zakona o krivičnom postupku BiH, te je Komisija zadužena da u skladu sa članom 104. stav (3) izradi novo mišljenje. Dobili ste novo Mišljenje Ustavnopravne komisije Doma naroda i Zakonodavno-pravnog sektora. Zakonodavno-pravni sektor utvrdio je da je Prijedlog zakona usklađen sa odredbama člana 95. Poslovnika Doma naroda i Jedinstvenim pravilima za izradu pravnih propisa u institucijama Bosne i Hercegovine. Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine i podržala je principe Prijedloga zakona. Riječ sada dajem gospodinu Halidu Genjcu, predsjedavajućem Ustavnopravne komisije Doma naroda, ukoliko želi. Kao u Izvještaju. Zahvaljujem. Riječ dajem predlagaču Zakona, ukoliko želi neko u ime predlagača. Kao u obrazloženju. Zahvaljujem. Otvaram raspravu. Da li se neko javlja za riječ? Prijavljenih nema. Zahvaljujem i zaključujem raspravu, te prelazimo na izjašnjavanje. Glasamo o Prijedlogu zakona o izmjenama Zakona o krivičnom postupku Bosne i Hercegovine, predlagači: delegati iz Kluba hrvatskog naroda. Pokrenite izjašnjavanje. Zahvaljujem. Od prisutnih 14 delegata – 10 je bilo za, protiv su bila 4, uzdržanih nije bilo. Iz Federacije BiH – 5 za, 4 protiv, uzdržanih nema. Iz Republike Srpske – 5 za, protiv niko, uzdržanih nema. Postoji opšta i entitetska većina, te konstatujem da je Prijedlog zakona o izmjenama Zakona o krivičnom postupku Bosne i Hercegovine usvojen u prvom čitanju. Prelazimo na tačku šest, Ad. 6. Prijedlog zakona o izmjenama i dopuni Zakona o krivičnom postupku Bosne i Hercegovine (prvo čitanje), predlagač: delegat Halid Genjac, broj: 02-02-1-1028/18 od 20.04.2018. godine, razmatranje po skraćenom postupku u skladu sa članom 123. Poslovnika Doma naroda
Riječ ima gospodin Ognjen Tadić. 11
Hvala gospodine Softiću. Uvaženi članovi Kolegija, uvaženi delegati i delegatkinje Doma naroda, uvaženi članovi Savjeta ministara, poštovane kolege. Dakle, ovdje je nakon prošle sjednice Doma naroda u vezi sa ovim Izbornim zakonom došlo do određenog nerazumijevanja situacije i postoji određena potreba da se to na adekvatan način objasni, pogotovo kada je u pitanju moj stav prema ovom pitanju, a evo kao delegat koristim pravo da ovu govornicu, za šta uostalom i služi, iskoristim da bi javnosti razjasnio to pitanje. Prvo, mi smo prošli put glasali o proceduri i shodno tome imali smo mogućnost da ukoliko insistiramo na održavanju hitnoće ovoga Zakona, a samo se glasalo o proceduri a ne o samom Zakonu, dovedemo ponovo Dom naroda u poziciju da on bude blokiran. Jer to što bismo mi glasali za hitnu proceduru, odnosno što bih ja glasao, ne bi istovremeno značilo da je taj Zakon usvojen. Dakle, potpuno je irelevantno bilo održavati to stanje, trebalo je naći nekakav način da Dom naroda može da funkcioniše, da ne bude blokiran radi ovog pitanja, čije je dejstvo, čak i da je Zakon usvojen, bilo bi tek 2020. godine. Dakle, svakom ko je pratio to jasno je u startu bilo o čemu se radi. Sada imamo situaciju da u sastavu Ustavnopravne komisije imamo većinu koja očigledno nije za to da ovaj Zakon uopšte dobije mogućnost da se mi o njemu relevantno izjašnjavamo na ovoj sjednici. Mi ako vratimo ovaj Zakon Ustavnopravnoj komisiji, proteći će novih mjesec ili više dana, računajući godišnje odmore i sve ostalo, i na taj način će se samo prolongirati ovo pitanje, neće dobiti većinu u Ustavnopravnoj komisiji i potrošiće se vrijeme koje je možda moglo biti korisno iskoršćeno, a da se pri tome neće opet riješiti primjena ovog Zakona. Shodno tome, moje je mišljenje, a tako ću ja postupiti, želim da objasnim svoj stav, je da je najsvrsishodnije deblokirati ovu situaciju koja je očito nastala kao podjeljenost dva bloka, jednih koji tvrde jedno, drugih koji tvrde drugo, time što će danas biti prekinuta agonije u vezi s ovim Zakonom. U dogovorima sa gospodinom Rodićem, koji je doajen u ovoj oblasti, on i ja imamo zajednički stav da ćemo pripremiti izmjene i dopune Izbornog zakona koje tretiraju ovo pitanje, mi mislimo, na kompromisan način koji bi odgovarao svakom političkom subjektu u ovoj zemlji. Šta to znači? Znači uvođenje savremenih tehničkih metoda uključujući skeniranje i sve ostalo što je bilo predviđano ovim Zakonom, ali i uvođenje tog principa da se prvo 2020. godine na lokalnim izborima ispita ovaj sistem primjenom u najvećim sredinama u Republici Srpskoj i Federaciji BiH, dakle da se elektronsko glasanje prvo primjeni u gradovima Prijedoru, Banja Luci, Doboju, Bijeljini, Zvorniku, Istočnom Sarajevu, Trebinju, Brčkom i u sjedištima kantona u Federaciji BiH, pa tek onda ukoliko taj projekat bude bio uspješan, ako pokaže da je to doprinijelo ovoj situaciji tako da su izbori regularni, da to onda obuhvati cjelokupnu zemlju na opštim izborima 2022. godine. S obzirom na pozicije koje postoje i raznorazne mogućnosti blokade ovog Zakona i prolongiranja njegovog dejstva mi smatramo da je ovo najsvrsishodnije i zapravo jedini kompromisan put u ovome momentu koji vodi ka tome da se uvođenjem elektronskih tehnika radi kontrole izbornog procesa ovo pitanje kad tada riješi, odnosno primjeni djelimično već na prvim pilot projektima na lokalnim izborima 2020. godine, a onda konačno 2022. godine na cjelokupnu zemlju za sve nivoe kandidovanja na opštim izborima. Hvala vam. Zahvaljujem, riječ ima uvažena delegatkinja, gospođa Zdenka Džambas. Izvolite gospođo Džambas. 12
Zahvaljujem. Pozdravljam Vijeće ministara, svoje kolege i sve ostale goste. Pa isto tako razmišljam kao i Vi, gospodine Ognjen, jer bi možda trebalo reći zašto smo mi, jer kroz sva sredstva i tiskana i ostala kažu da HDZ i SNSD ne žele kontrolu izbora, da hoće krađe i ostalo i nigdje nisam čula da kažu zbog čega mi stvarno ne možemo ovo prihvatiti, a to su mišljenja koja smo mi tražili svojim zaključkom od Vijeća ministara, od Agencije za identifikaciju dokumenata, od Agencije za zaštitu osobnih podataka i od Centralne izborne komisije. Sva ta mišljenja su bila negativna, jedan ovaj koji govori, iz ove Agencije za identifikaciju, pod određenim uvjetima bi moglo, a svi ostali negativni. Znači, mi sad ovdje bi pričali o nečemu npr. izvršena ispitivanja na 5 052 mjesta izborna od 5 400, od toga na 2 039 uopšte nema signala, a kamo li nečeg drugog, na blizu sto mjesta nema struje. Zaista, kad se predlaže zakon ne treba gledati samo ovdje u Sarajevu, recimo, gdje su sigurno najbolje opremljene škole, gdje se glasa, treba otići na teren i kad se pročita da migranti koji dolaze, nedavno sam to čitala, po 20 km gdje su bili smješteni idu da traže signal da se mogu javiti. O čemu mi pričamo? Mi nismo država koja u ovom trenutku može ovo da izdrži, dakle nema nikakvih uvjeta. Ovi koji se, ova Agencija, što se, za zaštitu osobnih podataka jasno kaže da po ljudskim pravima vi ne možete na ovakav način zadirati u ljudska prava i oni su apsolutno odbili čak i video nadzor, a kamo li da dajete otisak prsta, da ne znate ni kome ga dajete, ni ko to može da upotrijebi, zloupotrijebi, jedino dozvoljavaju elektronsko glasanje. Ali onda se pojavi problem za elektronsko glasanje novca nema. Pa onda imate skenere, tako smo dobili u Izvješću Centralne izborne komisije, koja je naravno to i proučavala, gdje imate skener koji mora biti veći od A4 zbog onih županijskih lista koje su kao ponjave, znači mora biti veći ne može A4 i onda taj skener koji bi morao na 5 400 mjesta bit postavljen košta, ti svi skeneri, znači, mora bar po jedan bit, koštaju 70 miliona dolara i onda meni nije jasno i kad ovi napišu da je 13, iz čega su izvukli 13 ja nemam pojma, 13 miliona potrebnih. Znači, treba reći ne može biti prihvaćeno nešto, a da od 4 institucije koje provode izbore, dobijete negativno mišljenje, da mi o tom uopće raspravljamo. Ja sam za to, provodim izbore u svojoj općini i predlažem da moja općina prva bude u ovom Zakonu o kom Vi govorite, gospodine Tadiću, prva u kojoj će se provesti test, jer u tom slučaju naravno puno manje problema imamo, ne moramo tražiti 150 promatrača koji moraju pratiti kompletan proces itd. Znači, apsolutno sam za kontrolu, ali ne mogu prihvatiti četiri negativna mišljenja i pustiti da uopće o tom, o takvom zakonu razgovaramo.
Hvala gospođo Džambas. Riječ ima uvaženi kolega, gospodin Martin Raguž. Izvolite gospodine Raguž.
Zahvaljujem se gospodine predsjedatelju. Evo Vi ste me motivirali ustvari da se javim za raspravu zbog činjenice, dakle, dok imamo jedan prijedlog zakona, znači, u redovitoj proceduri, Vi već najavljujete novi. Znači, sama činjenica da imamo ovaj Zakon u redovitoj proceduri daje nam šansu da kroz ovu proceduru artikuliramo svoja stajališta i politička, a i argumentiramo i kroz potencijalne amandmane ili popravke i damo svoj doprinos da se ovaj Zakon usvoji. Evo to je pozicija koju ja zagovaram. Znači, bio sam i za žurnu proceduru, bio sam i za zaključak da se relevantne 13 institucije očituju. One su se očitovale, ali to su alibi očitovanja. Ko imenuje te institucije? Imenuje ih Parlament. Ko je zakonodavac? Parlament. Znači, ako mi kažemo da se izbori provedu demokratski i da se stvore pretpostavke za jednu ozbiljnu reformu izbornog zaknodavstva u tehničkom smislu, onda i ta tijela trebaju to provest. I nije nemoguće to uraditi i zato sam se javio za riječ. Bosna i Hercegovina usprkos svim svojim problemima provela je neke reforme sličnog tipa možda najuspješnije u Evorpi, podsjetiću vas na CIPS, na indirektno oporezivanje i te reforme funkcioniranju, izgledale su nemoguće tada. Znači, pitanje je hoćemo li mi donijeti političku odluku da imamo fer i demokratske izbore, to je ključno pitanje. I nema te političke volje, da budemo jasni, sve je drugo ping-pong igrica, da se provedu fer i demokratski izbori u Bosni i Hercegovini, još je nema. Ali to ne znači da se neće steći uvjeti da bude te političke volje. Ja sam za to da mi danas damo šansu, da u redovitoj proceduri vidimo šta je realno moguće promijeniti u izbornom zakonodavstvu na način, dakle, da to bude održivo, da vrati povjerenje birača u izborni proces, apstinencija je ogromna, ljudi odlaze, ne vjeruju u jednakost pred zakonom, 8% je nevažećih glasačkih listića najviše u svijetu i vrijeme je da ne guramo glavu u pjesak, jasno je, dakle, da postoje politički obrasci djelovanja određenih političkih stranaka kojima ovakvo stanje odgovara i oni, zašto bi oni to mijenjali. Nema veze kako se to rezultira učincima na zemlju, na odlazak ljudi, na povjerenje, imamo takve pozicije. I mi se mnogi tu razlikujemo, mislim da ima ... kad je formirana Interresorna radna skupina za promjene izbornog zakonodavstva prije tri godine ovdje, jasno sam rekao da je tad već bilo vidljivo iz načina odabira sastava te Komisije, da nema ni minimuma političke volje da se nešto promijeni. Nije samo u političkom smislu, evo danas imamo skinuto Izvješće Evropske komisije o napretku Bosne i Hercegovine, pa pogledajte u tom Izvješću, raspravljaćemo idući put, nadam se da će ostati na dnevnom redu, pogledajte da je reforma izbornog zakonodavstva top, top pitanje i političko i demokratsko i svako drugo. Vidimo da nemamo dijalog, nemamo argumente, nemamo kompromis, nemamo pomak ni u presudi Evropskog suda, ni u presudi Ustavnog suda BiH, evo nema spremnosti ni da se razgovara o nužnim tehničkim popravkama. Prema tome javnost treba znati da se želi zadržati status kvo, kontrola izbornog procesa na način da on nije dovoljno transparentan, da može se desiti, dakle, da neko čeka četiri godine, da dočeka svoje temeljno ljudsko pravo da da svoj glas, a da neko to onda pomnoži sa nulom, a da se to stanje umnožava a ne smanjuje. Dakle, to bi trebalo nas potaknuti na odgovornost, ne da bježimo od ovog izazova i ja sam spreman razgovarati o ovom Zakonu, dati podršku o rješenjima dobrim ili nekim drugim, imamo šansu. Kaćemo to primjeniti, treba vidjeti, trebamo natjerati i Vijeće ministara. Ne može Vijeće ministara reći nema, ni prošli put, svjedoci ste prije četiri godine, isto je bilo nema novaca tad za prozirne kutije, prije četiri godine je to bilo. Sad nam se nude, evo pogledajte ozbiljne prijateljske zemlje da uskoče, ne traže ni da se izdvaja iz proračuna da pomognu tehnološki. Dajte da nađemo neki pomak, dajte da nađemo neki pomak i nemojte da ovaj Zakon sada opet gurnemo pod tepih i da propustimo ovu šansu. Ne kažem da je idealan, ima možda i radikalnih zahvata u njemu, ali mogu se neke stvari uvesti koje će početi vraćati povjerenje ljudi u fer i demokratske izbore, a to je temelj budućnosti svake ozbiljne zemlje. Hvala.
Gospodine Mešiću, prije nego što rasprava ili ispravak krivog navoda, moram samo da. Rasprava, evo evidentirao sam Vas, samo da završe replike.
Ispravka krivog navoda, gospodin Ognjen Tadić. 14
Zapravo pojašnjenje. Dakle, moja diskusija ne proizilazi iz političkog stava nego iz anticipacije događaja koji slijede i koji su vezani za vrlo jasnu proceduru. Mi uopšte nemamo mogućnosti da glasamo o ovom Zakonu, mi imamo negativno Mišljenje Komisije. Mi ako sad glasamo protiv tog Mišljenja Komisije, to je znači još mjesec dana, Komisija ponovo uputi svoje negativno mišljenje i onda je to, dok dođe do nas, još novih 15 ili 20 dana, već smo zašli u kraj septembra i ništa nismo napravili. Eto to je procedura i to možemo da anticipiramo svi mi koji, evo, učestvujemo u radu Parlamentarne skupštine i znamo kako to izgleda. Dakle, ja bih volio ako već to možemo da pretpostavimo, dakle da onda ne mrcvarimo ni javnost, a ni taj Zakon, nego da se prihvatimo posla da vidimo možemo li naći neko kompromisno rješenje koje nije unaprijed blokirano zbog ovih odnosa koji sada postoje. Da li postoje mogućnosti za poboljšanje Zakona? Naravno da postoje. Da mogu da glasamo o Zakonu, ja bih glasao za Zakon a ne mogu, nema ga na dnevnom redu, prosto ne možete da se izjasnite o njemu. Dakle, i popravljao bi ga da mogu, dao bi neke amandmane i sa, i ja bih nešto mjenjao u njemu itd. za razliku od prošlog puta kad smo imali situaciju da što prije primjenimo Zakon itd. sada to više ne može vrijediti za ove izbore itd. Dakle, nije to pitanje političkog stava, nego je u pitanju samo ... prema tome da imate jedno pitanje i znate koje blokade slijede. Ako negirate te blokade, evo možemo napraviti pauzu da razgovaramo sa članovima Komisije, ali to nije, čini mi se, nešto što može uroditi plodom, ovaj, niti nešto što će donijeti neki rezultat, eto dakle samo da ne bude ovdje nekih nesporazuma oko svega toga. Hvala. Ispravka krivog navoda, gospođa Zdenka Džambas. Izvolite gospođo Džambas.
Da zaista bih ispravila, ustvari me čudi da naš kolega iz Kluba, kad već govorimo o prevarama, ovo je kao Zakon koji će spriječiti prevare. Međutim, toliko prevara ima da bi sve te prevare trebalo uvesti u taj novi zakon npr. da sada u ovom trenutku kad je raspisan, kad su raspisani izbori da li negdje neko sjedi, kao što znamo da je bilo, i obećava glasove određenom kandidatu iz ovog kantona toliko, iz one županije toliko. Je li to prevara? To je prevara. Je li prevara da se na jutro kad se treba prijaviti neko napiše sasvim drugu nacionalnost, narodnost? I to je prevara. Zašto kad mi imamo statistiku ne može, kad možemo dati otisak prsta po ovom Zakonu, zašto se ne može provjeriti kako se neko pisao, što je to po narodnosti na prošlom, 2013. kad je bio popis, pa onda vi dođete pogledate čovjeka koji se prijavio, evo sad nećemo pričati o ovim koji su u Domu naroda sad trenutno u Federaciji, zaista neću, ali evo novih, npr. pogledajte tamo u FIPA-i i nađete čovjeka pisao se da je Hrvat, a kad se vidi šta slavi, onda vidite da to veze nema sa Hrvatima. Prema tom, jel' to prevara, hoćemo i to da uvrstimo, može li i to da se isključi pa da vidimo s popisa? Mjenjaćemo Zakon, to su razne prevare, na sve ćemo, znači, jednim novim sveobuhvatnim, normalnim zakonom koji bi išao na izmjene Izbornog zakona, al' ćemo uvesti sve, ne može, ne mogu se krastavci prodavat, davati, dijeliti narodu i to nije, to je prevara, to je prodaja glasa, ne možemo na takav način, sve prevare ili nijedna.
Zahvaljujem gospođo Džambas. Ispravka krivog navoda, gospodin Martin Raguž. Izvolite gospodine Raguž. 15
Zahvaljujem se. Pa evo vidite da i mi imamo pluralnost u Klubu, to je dobro, uvažena i poštovana gospođo Džambas ja nisam isključio nijednom riječi sve prevare i ne znam zašto ste meni davali ispravku krivog navoda, ja sam upravo govorio ZDENKA
/nije uključen mikrofon/
Dobro, mislim evo možemo se razumjet. Znači, i zato sam i rekao da redovita procedura omogućuje temeljitu raspravu i popravke u svim dijelovima, tako da oko toga ne bi trebalo biti među nama nejasnoća. Ali ovdje se, i zato sam se također javio zbog Vašeg ponovnog javljanja uvaženi predsjedatelju, ne može procedurama pokriti nepostojanje političke volje i to ja želim ovdje, uporno ću to ponavljat pa makar bio jedini za ovim stolom. Znači, ne može se negativnim stavom jednog povjerenstva dovesti u pitanje mogućnost Parlamenta da vrati povjerenje u izborni proces i nemojmo se sakrivati više ... procedura, ima nas koji smatramo, dakle, da se radi o potpunoj političkoj nespremnosti, ... teže političke kvalifikacije koje rezultiraju, evo čime rezultiraju istim matricama na svakim izborima, istim nezadovoljstvom i nespremnošću institucija koje imenuje ovaj Parlament da se uhvate u koštac s ovim, pa evo i zakonodavca da unese malo dinamike u taj prostor, argumenata i dijaloga, pa da eto sve te prevare, koje naravno postoje, otklonimo. Hvala.
Hvala gospodine Raguž. Riječ ima uvaženi delegat, gospodin Mario Karamatić. Izvolite gospodine Karamatiću, dakle nepridržavanje utvrđenog dnevnog reda, jeste to htjeli da reklamirate?
Upravo tako.
Izvolite.
Upravo tako, znači ja sam pozorno pratio tek sjednice i primjetio sam da je uvaženi predsjedavajući 36 minuta isključivo samo on govorio, zatim raspravljao sam sa sobom i samo sam se htio zahvaliti uvaženoj kolegici Džambas i kolegi Ragužu što su Vam dozvolili da uhvatite zraka, popijete malo vode, vjerujem da ćete biti sad još bolji u nastavku sjednice. Hvala.
Dobro je da ste razumjeli. 16 Rasprava, javio se uvaženi predlagač, gospodin Mirsad Mešić. Izvolite gospodine Mešić.
Dame i gospodo nisam nimalo naivan pa da mislim da bilo koja moja rečenica, apel ili poziv može promijeniti vaše mišljenje koje je definirano onima koji imaju dominantan uticaj na izborni proces, definirano njihovom željom da se u izborima ništa ne promijeni. Svi vi koji sjedite ovdje znate da je veliki dio glasova koji političke oligarhije mogu dobiti na izborima donesu glasački odbori. Svi znate da se u Bosni i Hercegovini mora promijeniti izborni proces, ali niste spremni, niste spremni za radi još jedne pobjede i koristim se ovom prilikom da upozorim javnost Bosne i Hercegovine na još jednu izbornu prevaru koja će debelo koštati Bosnu i Hercegovinu. Hvala vam.
Hvala i Vama, gospodine Mešiću. S obzirom na to da nema daljih prijava za učešće u raspravi, prelazimo na izjašnjavanje. Glasamo o Mišljenju Ustavnopravne komisije Doma naroda. Zahvaljujem. Od prisutnih 13 delegata – za je bilo 8 delegata, protiv je bilo 5 delegata, uzdržanih nije bilo. Iz Federacije BiH – 4 za, protiv 5, uzdržanih nema. Iz Republike Srpske – 4 za, protiv nema, uzdržanih nema. Postoji opšta i entitetska većina, te konstatujem da je Mišljenje Ustavnopravne komisije Doma naroda Parlamentarne skupštine BiH o Prijedlogu zakona o izmjenama i dopunama Izbornog zakona Bosne i Hercegovine usvojeno. Shodno tome u skladu sa članom 104. stav (2) Poslovnika Doma naroda, ako Dom prihvati mišljenje Ustavnopravne ili nadležne komisije iz stava (1) ovog člana, predloženi zakon smatra se odbijenim. Prelazimo na tačku osam, Ad. 8. Prijedlog zakona o izmjeni i dopunama Zakona o nezavisnim i nadzornim tijelima policijske strukture Bosne i Hercegovine (prvo čitanje), predlagač: Savjet ministara BiH, zakon broj: 01,02-02-1-1752/17 od 14.11.2017. godine Ovo je prvo čitanje Prijedloga zakona, član 103. Poslovnika, prvo se vodi rasprava o potrebi donošenja i principima na kojima je Prijedlog zakona zasnovan. Dobili ste Mišljenje Zakonodavno-pravnog sektora, Ustavnopravne komisije Doma naroda i Zajedničke komisije za odbranu i bezbjednost BiH. Zakonodavno-pravni sektor utvrdio je da je Prijedlog zakona nije usklađen sa odredbama člana 95. Poslovnika Doma naroda i Jedinstvenim pravilima za izradu pravnih propisa u institucijama Bosne i Hercegovine. Zbog toga je Kolegijum Doma, naravno, uputio predlagaču dopis i Mišljenje Zakonodavno-pravnog sektora kako bi ispravio uočene nedostatke u Prijedlogu zakona o izmjeni i dopuni Zakona o nezavisnim i nadzornim tijelima policijske strukture Bosne i Hercegovine. Predlagač je 10.11.2017. godine dostavio novi tekst Prijedloga zakona usklađen sa Mišljenjem Zakonodavno-pravnog sektora. 17 Ustavnopravna komisija Doma naroda utvrdila je da je Prijedlog zakona usaglašen sa Ustavom i pravnim sistemom Bosne i Hercegovine. Zajednička komisija za odbranu i bezbjednost BiH podržala je principe Prijedloga zakona. Predstavnički dom je na 57. sjednici, održanoj 20.02.2018. godine, usvojio Prijedlog zakona o izmjeni i dopuni Zakona o nezavisnim i nadzornim tijelima policijske strukture Bosne i Hercegovine u prvom čitanju. Riječ sada dajem gospodinu Sifetu Podžiću, koga je Zajednička komisija odredila za izvjestioca na sjednici Doma naroda, ukoliko želi. Kao u Izvještaju. Hvala. Riječ dajem predlagaču Zakona, ukoliko želi. ____________(?) [[nije uključen mikrofon]]
Zamjenik ministra.
Gdje ste gospodine Krešiću? Tu ste. I Vi ste isto, pa ko je u ime predlagača jeste Vi ili gospodin Krešić? A pritom je ministar izašao jel' i rekao vama da ga zamjenite? Dobro. Želite li riječ? ____________(?) [[nije uključen mikrofon]] Hvala, kao u obrazloženju. Otvaram raspravu. Da li se neko javlja za riječ? Prijavljenih, koliko ja vidim, nema. Prelazimo na izjašnjavanje. Glasamo o Prijedlogu zakona o izmjeni i dopuni Zakona o nezavisnim i nadzornim tijelima policijske strukture Bosne i Hercegovine u prvom čitanju. Zahvaljujem. Od prisutnih 13 delegata – za je bilo 8, protiv 4, uzdržan 1. Iz Federacije BiH – 8 za, protiv nema, uzdržan 1. Iz Republike Srpske – niko za, 4 protiv, uzdržanih nema. BARIŠA
/nije uključen mikrofon/
Oprostite. BARIŠA
[[nije uključen mikrofon]] 18
Gospodin Čolak traži ponavljanje glasanja. Izvolite molim vas. Zahvaljujem. Od prisutnih 13 delegata – za je bilo 9, protiv su bila 4, uzdržanih nije bilo. Iz Federacije BiH – 9 za, protiv nema, uzdržanih nema. Iz Republike Srpske – nema za, protiv 4, uzdržanih nema. Postoji opšta ali ne postoji entitetska većina pa prelazimo na konsultacije. /konsultacije Kolegijuma/ Saglasnosti nema. Pokrenite i drugi krug glasanja. Zahvaljujem. Od prisutnih 13 delegata – 9 je bilo za, 4 su bila protiv, uzdržanih nema. Iz Federacije BiH – 9 za, protiv nema, uzdržanih nema. Iz Republike Srpske – nema za, protiv 4, uzdržanih nema. Postoji opšta ali ne postoji entitetska većina, te konstatujem da Prijedlog zakona o izmjeni i dopunama Zakona o nezavisnim i nadzornim tijelima policijskih struktura Bosne i Hercegovine nije usvojen. Prelazimo na tačku devet, Ad. 9. Izvještaj komisije Kolegijuma o nastojanju za postizanje saglasnosti o Prijedlogu zakona o izmjenama i dopunama Zakona o zaštiti lica koja prijavljuju korupciju u institucijama Bosne i Hercegovine, predlagači: delegati Bariša Čolak, Halid Genjac i Darko Babalj, zakon broj: 02-02-1-2687/17 od 22.11.2017. godine
[[nije uključen mikrofon]] 19
Želite ponavljanje glasanja, gospođo Zovko? Molim vas da ponovite glasanje radi gospođe Zovko. Zahvaljujem. Od prisutnih 13 delegata – 6 je bilo za, 4 su bila protiv, uzdržana su bila 3. Iz Federacije BiH – 6 za, protiv niko, uzdržana 3. Iz Republike Srpske – niko za, protiv 4, uzdržanih nema. Postoji opšta većina ali nema entitetske većine pa predstoji konsultacija. /konsultacije Kolegijuma/ Pozivam vas da pokrenete drugi krug glasanja. Ovo je, pardon, drugi krug. Oprostite. Uočio sam da je nestao kompletan Savjet ministara pa mi je to bilo prioritetno pitanje gdje odoše svi ljudi, izvinjavam se kolegama što sam, ovaj, dobro, ništa. Konstatujem da izmjene i dopune Zakona o zaštiti lica koja prijavljuju korupciju u institucijama Bosne i Hercegovin nije usvojen u drugom čitanju. Ne bi bio maliciozan pa da pitam, gdje potekoše kad vidješe da nema ovog Zakona, ali. Prelazimo na tačku 10. Ad. 10. Izvještaj o radu Savjeta nacionalnih manjina Bosne i Hercegovine za 2017. godinu, materijal broj: 05/7-50-19-555/18 od 21.02.2018. godine
/nije uključen mikrofon/
Kao u Izvještaju. Hvala. Riječ dajem podnosiocu Izvještaja, ukoliko želi. Kao u Izvještaju. Hvala. 20 Otvaram raspravu. Prijavljenih nema. Zaključujem raspravu. Prelazimo na izjašnjavanje. Glasamo o Izvještaj o radu Savjeta nacionalnih manjina Bosne i Hercegovine za 2017. godinu. Zahvaljujem. Od prisutnih 13 delegata – 13 delegata je bilo za, protiv niko, uzdržan niko. Iz Federacije BiH 9 za, iz Republike Srpske 4 za. Postoji opšta i entitetska većina, te konstatujem da je Izvještaj o radu Savjeta nacionalnih manjina Bosne i Hercegovine za 2017. godinu usvojen. Prelazimo na tačku 11. Ad. 11. Izvještaji Centralne banke BiH za 2017. godinu: Finansijski izvještaji za godinu koja je završila 31. decembra 2017. godine i Godišnji izvještaj Centralne banke BiH za 2017. godinu, broj: 01,02-50-19-861/18 od 02.04.2018. godine Dobili ste Mišljenje Komisije za finansije i budžet Doma naroda, Komisija je prihvatila Izvještaj. Predstavnički dom je na 61. sjednici, održanoj 17.05.2018. godine, usvojio Izvještaj Centralne banke BiH za 2017. godinu i Finansijski izvještaj za godinu koja je završila 31. decembra 2017. godine i Godišnji izvještaj Centralne banke BiH za 2017. godinu. Riječ dajem gospođi Ljilji Zovko, predsjedavajućoj Komisije za finansije i budžet Doma naroda, ukoliko želi. Kao u Izvještaju. Zahvaljujem. Riječ dajem podnosiocu Izvještaja, ukoliko želi. Kao u Izvještaju. Zahvaljujem. Otvaram raspravu. Da li se neko javlja za riječ? Prijavljenih nema, zaključujem raspravu. Prelazimo na izjašnjavanje. Glasamo o izvještajima Centralne banke BiH za 2017. godinu: Finansijskom izvještaju za godinu koja je završila 31. decembra 2017. godine i Godišnjem izvještaju Centralne banke BiH za 2017. godinu. Pokrenite izjašnjavanje. Zahvaljujem. Od prisutnih 13 delegata – 9 je bilo za, 4 su bila protiv, uzdržanih nije bilo. Iz Federacije BiH – 9 za, protiv niko, uzdržan niko. Iz Republike Srpske – niko za, protiv 4, uzdržanih nema. Postoji opšta većina ne postoji entitetska pa prelazimo na konsultacije. /konsultacije Kolegijuma/ 21
Hvala lijepo predsjedatelju. Lijepi pozdrav svim nazočnim. Pa što se tiče Izvješća, ovaj, mi kao Klub smo za Izvješće ali smo jedan prijedlog zaključka onaj predlažemo ovom Domu da se usvoji, a slijedom informacija koje bi nam trebalo dostaviti: Zadužuje se Državna regulatorna komisija za električnu energiju da u roku od 30 dana od usvajanja ovog zaključka Domu naroda Parlamentarne skupštine BiH dostavi izvješće, analitički po sektorima u tabelarnom prikazu, o iznosima i učincima subvencija u oblasti električne energije. Pa bi molila evo Dom ako može da se ovo usvoji. Hvala lijepa. Potpisali svih pet članova Kluba, hvala.
Zahvaljujem gospođo Zovko, ali ću Vas moliti da mi dostavite to da bismo mogli da distribuišemo kolegama. Zahvaljujem. Daljih prijava za učešće u diskusiji nema, te shodno tome zaključujem raspravu. Pitam delegate da li možemo preći na izjašnjavanje prije nego što dobijete tekst zaključka koji je predložila gospođa Zovko? Gospodine Genjac u ime Kluba Bošnjaka, možemo li preći raditi? Možemo, dobro u redu. Onda prvo glasamo o Izvještaju o radu Državne regulatorne komisije za električnu energiju u 2017. godini. Pokrenite izjašnjavanje. Zahvaljujem. Od prisutnih 13 delegata – 12 je bilo za, protiv je bio 1, uzdržanih nije bilo. Iz Federacije BiH – 9 za, protiv niko, uzdržan niko. Iz Republike Srpske – 3 za, 1 protiv, uzdržanih nema. Postoji opšta i entitetska većina te konstatujem da je Izvještaj o radu Državne regulatorne komisije za električnu energiju u 2017. godini usvojen. 23 Sada prelazimo na glasanje o Prijedlogu zaključka, ja ću ga radi stenograma ponoviti – Zadužuje se Državna regulatorna komisija za električnu energiju da u roku od 30 dana od usvajanja ovog zaključka Domu naroda Parlamentarne skupštine BiH dostavi izvješće, kako stoji, analitički po sektorima u tabelarnom prikazu i o iznosima i učincima subvencija u oblasti električne energije, završavam citat. Pokrenite izjašnjavanje. Zahvaljujem. Od prisutnih 13 delegata – 11 je bilo za, protiv nije bio niko, uzdržana su bila 2 delegata. Iz Federacije BiH – 7 za, protiv niko, uzdržana 2. Iz Republike Srpske – 4 za, protiv nema, uzdržanih nema. Postoji opšta i entitetska većina te konstatujem da je Zaključak usvojen. Na dnevnom redu nam je preostalo davanje saglasnosti za ratifikaciju sporazuma, aranžmana i memoranduma. Predlažem da objedinimo raspravu i izjašnjavanje o tačkama od 14. do 21. uključujući, isključujući tačke 15. i 17. dnevnog reda o kojima će se obaviti posebno glasanje. Otvaram raspravu o ovom prijedlogu. Za riječ se javio uvaženi kolega, gospodin Halid Genjac. Izvolite gospodine Genjac.
Predsjedavajući ja bi samo molio prije izjašnjavanja obrazloženje odvajanja ovih tačaka od cjelovite rasprave o svim sporazumima kako je to uobičajeno.
S obzirom da je u pitanju proceduralno pitanje, ja ću to sa mjesta Vama odgovoriti, ako se slažete, ne u vidu dakle diskusije. Na zahtjev Kluba delegata srpskoga naroda Kolegijum Doma naroda je omogućio da se o ovim tačkama posebno izjašnjavamo, ukoliko bude bilo potrebno delegati iz reda srpskog naroda će tokom diskusije, koja je objedinjena, dati svoje razloge ako su protiv ovih sporazuma zašto su protiv. Ja toliko sa ovoga mjesta mogu da dam kao obrazloženje. Da li zadovoljava ovo obrazloženje, o proceduralnom smislu govorimo isključivo? Izvolite gospodine Genjac.
Ja bi u ime Kluba zatražio pauzu od 10 minuta.
Zahvaljujem gospodine Genjac. Pauza 10 minuta. [[PAUZA]] 24 Imamo uslove za nastavak rada, pa bih molio sve delegate i delegatkinje da zauzmu svoja mjesta. Zahvaljujem. Nakon obavljenih konsultacija sa šefovima klubova delegata Kolegijum Doma naroda izlazi sa jedinstvenim prijedlogom da se u današnjem dnevnom redu rasprava po tačkama 15. i 17. dnevnog reda ____________(?) [[nije uključen mikrofon]]
Najnoviji dnevni red.
Imali smo korekciju dnevnog reda nakon prijedloga Kluba delegata srpskog naroda na samom početku sjednice, tako da su to tačke 15. i 17. a ja mogu radi zapisnika pročitati i nazive tih sporazuma, mada i ne moramo. BOJAN
/nije uključen mikrofon/
Da li želite da pročitam taj, nazive sporazuma? Nema potrebe, dobro. Dakle, 15. i 17. predlažemo, dakle, vama da donesemo sada odluku proceduralnog karaktera da raspravu i izjašnjavanje po ovim tačkama dnevnog reda ostavimo za sljedeću sjednicu Doma naroda. Ukoliko nema potrebe da diskutujemo o tome ja bih vas pozvao da se izjasnimo. Pokrenite izjašnjavanje. Zahvaljujem. Od prisutnih 12 delegata – 12 delegata je bilo za, protiv niko, uzdržanih nema. Iz Federacije BiH 8 za, iz Republike Srpske 4 za. Postoji opšta i entitetska većina te konstatujem da smo donijeli odluku da tačke 15. i 17. dnevnog reda tretiramo na sljedećoj sjednici Doma naroda na kojima će se obaviti rasprava o njima i posebno glasanje. Shodno tome vraćamo se na dosadašnji dnevni red isključujući ove dvije tačke dnevnog reda i raspravljamo o tačkama od 14. do 21. isključujući tačke 15. i 17. dnevnog reda. Ad. 14, 16, 18, 19, 20, 21. Davanje saglasnosti za ratifikaciju sporazuma, memoranduma i aranžama Otvaram raspravu. Prijavljenih za učešće u raspravi nema. Zahvaljujem. 25 Prelazimo na izjašnjavanje. Dakle, da budem potpuno, pardon, precizan, sada glasamo o davanju saglasnosti za ratifikaciju sporazuma, memoranduma i aranžmana iz tačaka od 14. do 21. usvojenog dnevnog reda, isključujući tačke 15. i 17. dnevnog reda. Pokrenite izjašnjavanje. Zahvaljujem. Od prisutnih 12 delegata – 11 delegata je bilo za, protiv nije bio niko, uzdržan je bio 1 delegat. Iz Federacije BiH – 7 za, protiv niko, uzdržan 1. Iz Republike Srpske – 4 za, protiv niko, uzdržanih nema. Postoji opšta i MARTIN
[[nije uključen mikrofon]] glasanje.
Želite ponavljanje glasanja. Na prijedlog gospodina Raguža ponavljam glasanje. Zahvaljujem. Od prisutnih 11 delegata – za je bilo 11 delegata, protiv niko, uzdržan niko. Iz Federacije BiH 7 za, iz Republike Srpske 4 za. Postoji opšta i entitetska većina te konstatujem da smo dali saglasnost za ratifikaciju sporazuma i memoranduma iz tačaka od 14. do 21. isključujući tačke 15. i 17. dnevnog reda. Ovim smo završili rad po današnjem dnevnom redu, zaključujem 40. sjednicu. Poštovane koleginice i kolege delegati o datumu održavanja naredne sjednice bićete naknadno obavješteni. Hvala vam puno. Sjednica završena u 12:22 sati.